**CAP A LA LLUNA!**

Hi havia una vegada en un poble molt bonic on hi havia moltes cases, molts parcs... Allí vivia una noia que es deia Cristina. La Cristina tenia el cabell marró i tenia disset anys. Amb ella vivia la seva gosseta Foxi. La Foxi era blanca amb taques marrons. La Cristina volia anar a la lluna perquè la volia explorar. Però no podia anar perquè no tenia una nau espacial

Va estar rumiant molt temps i al final va tenir una gran idea. Construiré una nau espacial! - va dir. Va començar a buscar coses reciclades per tot el barri i quan en va tenir moltes va començar a construir la seva nau.

Passat el temps quan va tenir enllestida la seva nau va agafar la Foxi i es van enlairar cap a la lluna. Quan van arribar van anar a explorar i van trobar uns aliens. Es van espantar molt i van començar a cridar i a córrer però els aliens les seguien i els deien que no eren dolents. Al cap d’una estona van veure que els aliens eren bons. Els aliens els van explicar com vivien i que acostumaven a fer a la Lluna. Després d’explicar que no tenien cases i que vivien ens uns cràters, la Cristina va tenir una idea per ajudar-los i que visquessin millor.

- Foxi! Els hi construirem unes cases. – va dir la Cristina.

Els aliens es van posar molt contents però no ho tenien molt clar. Però com ho fareu si no hi ha res aquí? – Van dir els aliens.

La Cristina va rumiar una estona i ...... Ja està!! Desfarem la nostra nau que està feta amb coses reciclades i farem servir els materials per a construir la vostra casa.

I com tornareu? – Van dir els aliens preocupats.

Ostres! Es veritat... – Va contestar la cristina trista.

Tranquil·la nosaltres us portarem amb la nostra nau! No us preocupeu. – Van dir finalment els aliens.

Així que entre tots van desfer la nau i van construir una magnífica casa amb materials reciclats. Un cop acabada van pujar a la nau dels aliens i van tornar a casa.

I vet aquí un gat i vet aquí un gos i aquest conte ja s’ha fos.

MARIA